Document ID: /roh_data/filtered/Laws_Sagogn.jsonl.gz/43

Cuntegn
I.	Intent	3
II.	Sustegns	3
III.	Commembradis e contribuziuns	5
IV.	Determinaziuns finalas	5
Intent
Sustegns
Commembradis e contribuziuns
Determinaziuns finalas
Rimnada sistematica 
da dretg communal dalla
Vischnaunca da Sagogn
Nummera
3290.01.02
Tetel
Uorden da susteniment per cultura

Ediziun
Revisiun dils 03.11.2017
Ediziun dils 16.04.2015

Ediziun dils dils 25.08.2013
Valeivel
01.01.2018
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Intent
Art. 1
Intent
Uniuns ein la basa dalla veta sportiva, culturala e sociala dalla vischnaunca. Il fundament ei voluntariatad ed atgna iniziativa. La vischnaunca da Sagogn vul sustener quellas e tuts auters sforz en favur dalla convivonza el vitg, qvd. cudischaziuns sin conto 3290.3636.02 ni 0210.3636.01.

Quei uorden reglescha Ias contribuziuns per cultura e temps liber el vitg.

La contribuziun finanziala duei gidar uniuns, privats e fatschentas da sustener la convivonza, promover la cultura e d’engrondir l’enconuschientscha da Sagogn.
Determinaziuns sustegns
Art. 2
Determinaziuns sustegns
In sustegn ei in agid finanzial unic per realisar in intent particular, sco p. ex. occasiuns specialas ni products.

Ils recipents per sustegns s’audan tier suandontas gruppas: 
Organisaziuns da giuvenils e da guventetgna
Organisaziuns culturalas
Organisaziuns da sport
Organisaziuns da formaziun ed educaziun
Organisaziuns da nez public

Sustegns san vegni concedi sch’ei setracta d’ina dallas suandontas caussas:
Damonda d’ina persuna che viva a Sagogn ni ei oriunda da Sagogn
Damondas tras tiarz per persunas numnadas sut a)
Occurenzas che han liug a Sagogn
Products che setractan da Sagogn

La suprastonza sa refusar in sustegn sco era concedir sustegns ordeifer quest uorden.
Restricziuns
Art. 3
Restricziuns
Organisaziuns da giuvenils e da guventetgna che retscheivan daners tenor igl “Uorden da susteniment d’affons” san buc dumandar sustegns supplementars per la medema caussa.

Sustegns vegnan per ordinari buc concedi per projects ed arranschaments ordinaris dallas uniuns.

Setracta ei tier la damonda d’ina occurenza, sche vegn mo concediu sustegns, sche las suandontas cundiziuns ein ademplidas:

L’occurenza ei publica.
L’occurenza sto curclar in interess public dalla populaziun da Sagogn
Summa
Art. 4
Summa
Il sustegn munta per ordinari denter frs. 100 – 500.

Occurenzas cun intent suprem da far gudogn vegnan per ordinari buc sustenidas. Sche bein vegn surpriu sulettamein ina garanzia da deficit.
Decuors
Art. 5
La damonda da susteniment sto cuntener ina descripziun dil project e duei ver aschuntau in cedel da pagament ni la numera da conto dil petent.

Las damondas vegnan tractandadas en retscha dalla retschevida. Ei il budget duvraus si per in onn sche san negins sustegns vegni concedi pli.
Determinaziuns commembradis
Art. 6
Determinaziuns commembradis
In commembradi ei in pagament en favur d’ina caussa. Els stattan buc en connex cun in arranschament particular (p. ex. concert, cudisch), mobein ein contribuziuns da basa. Commembradis includan per ordinari in dretg da cundecisiun entras la vischnaunca. L’altezia ei fixa.

Commembradis san vegnir concedi sche quels ein en favur dalla populaziun dalla vischnaunca e portan in nez surordinau.

Els vegnan cudischai sil conto 0210.3636.01.
Determinaziuns contribuziuns 
Art. 7
Determinaziuns contribuziuns 
Ina contribuziun ei in pagament en favur d’ina caussa. Ella statt en connex cun in arranschament particular e cuntegn per ordinari negin dretg da cundecisiun entras la vischnaunca. L’altezia dalla contribuziun ei variabla.

Contribuziuns san vegnir concedidas sche quellas ein en favur dalla populaziun dalla vischnaunca e portan in nez surordinau. 

Ellas vegnan cudischai sil conto 3290.3636.02.
Vigur
Art. 8
Vigur
Quest uorden entra en vigur suenter ch’ell ei vegnius approbaus dalla suprastonza communala.

Quest uorden remplazza tutts uorden anteriurs.
Ediziun approbada dalla Suprastonza communala ils
03.11.2017
Ediziun approbada dalla Radunonza communala ils
-
Ediziun approbada dalla Regenza dil cantun GR ils
-
Uorden da susteniment per cultura
Rimnada sistematica da dretg communal		Pagina 4 da 5
Uorden da susteniment per cultura - Intent	01.01.2018
Rimnada sistematica da dretg communal		Pagina 4 da 5